lv lv lv lv lv lv lv lv lv lv lv de lv lv lv lv lv en lv lv ru lv lv lv fy lt lv lv hu en en lv ca sk hbs_lat es lv id lv lv lv ca lv hbs_lat lv lv lv lv fi lv lv lv lv lv lv lv lv lv lv lv lv lv ru lt en es lv id lv lv lv fi lv lv lv lv nl oc en es lv lv lv lv lv lv lv lv lv lv lv lv lv lv lv lv nb lv es lv lv lv lv lv lv lv lv nl lv lt lv en nl gl lv lv lv lv lv lv de ru lv nl en lv nl en lv nl ja lv lv lv lv mn pt eu lt lv lv fr lv lv lv lv lv lv lv lv nl lv lv nl lv lv lv lv lv sl lv en lv lv ru lv lv nl lv lv lv lv
Gaidīšanas laika mazināšanai PMLP veiks vairākus uzlabojumus un atjaunos iespēju noformēt dokumentus bez pieraksta – ZZ.lv
Vārda dienas svin: Elma, Menarda, Elna
andra.ozola@zz.lv - 23.02.2022 - 16:26
Lai saīsinātu laiku, kas iedzīvotājiem jāgaida uz iespēju saņemt pasi vai ID karti, Pilsonības un migrācijas lietu pārvalde (PMLP) veiks vairākus uzlabojumus un izmēģinājuma kārtā atjaunos iespēju noformēt personu apliecinošos dokumentus bez iepriekšēja pieraksta, aģentūru LETA informēja pārvalde.
Jau vismaz kopš rudens PMLP ir izveidojusies situācija, ka iedzīvotājiem uz iespēju saņemt pasi vai ID karti ir jāgaida pat vairāki mēneši, liecina aģentūras LETA novērojumi.
Tagad pārvalde ieviesusi vairākus klientu apkalpošanas risinājumus, lai samazinātu rindas.
No 23.februāra tiks atjaunota personu apliecinošu dokumentu noformēšana un saņemšana dzīvās rindas kārtībā. Tas katru dienu būs iespējams Alūksnes, Balvu, Gulbenes, Krāslavas, Kuldīgas, Ludzas, Madonas, Preiļu, Valkas un Ventspils teritoriālajās nodaļās. Prioritāri tiks apkalpoti tie klienti, kuri veikuši pierakstu, un tikai pēc tam klienti, kas būs ieradušies saņemt pakalpojumu rindas kārtībā.
Saturs turpināsies pēc reklāmas.
Savukārt visās marta un aprīļa piektdienās, izņemot Lielo Piektdienu, – 4., 11., 18. un 25.martā un 8., 22. un 29.aprīlī PMLP Rēzeknes nodaļā būs iespējams noformēt un saņemt dokumentus tikai rindas kārtībā. Līdzīga kārtība būs Rīgas 1. nodaļā un Ogres nodaļā trīs aprīļa piektdienās – 8., 22. un 29.aprīlī.
Tāpat pārvalde samazinājusi klientu apkalpošanas laiku no 15 minūtēm līdz 10 minūtēm. Paredzamas, ka šīs izmaiņas ļaus apkalpot vairāk klientu nekā iepriekš.
Katru mēnesi vidēji 4000 cilvēku neierodas saņemt pakalpojumu un neatceļ pierakstu, tādējādi izraisot neērtības citiem, kuriem nākas gaidīt ilgāk, lai pieteiktos dokumentu noformēšanai. Tādēļ PMLP sākusi dubulto klientu pierakstīšanu uz vienu pieraksta laiku. Pārvalde lūdz klientus būt saprotošiem, ja rodas nelielas nobīdes iepriekš pieteiktajā apkalpošanas laikā.
Saturs turpināsies pēc reklāmas.
Tāpat esot jāņem vērā, ka gadījumos, ja personu apliecinošais dokuments ir pazaudēts vai dokumenti jānoformē pēc uzvārda maiņas, process prasa ilgāku laiku – aptuveni 30 minūtes.
Savukārt, lai atvieglotu pieteikšanos pakalpojuma saņemšanai, veikti uzlabojumi iepriekšējā pieraksta sistēmā. Turpmāk sistēma automātiski atlasīs ātrāko nodaļā pieejamo pieraksta laiku, tā ļaujot klientiem ātri un ērti pārbaudīt, kurā PMLP nodaļā iespējams drīzākais pieraksts.
Vienlaikus pārvalde aicina klientus laikus pārbaudīt savu personu apliecinošo dokumentu – pases un ID kartes – derīguma termiņu un, tam tuvojoties, noformēt dokumentus savlaicīgi.
Saturs turpināsies pēc reklāmas.
Patlaban Rīgas, Jūrmalas un Ogres nodaļās rindā jāgaida aptuveni mēnesis, vairumā pārējās teritoriālajās nodaļās pierakstu veikt var jau uz nākamo darba dienu, informē PMLP.
Galvenie iemesli rindām Rīgas nodaļās esot darbaspēka trūkums, darbinieku saslimstība ar Covid 19 vīrusu, kā arī to klientu pieplūdums, kas pēdējo divu gadu laikā nav laikus nomainījuši personu apliecinošos dokumentus un tiem jau paspējis beigties termiņš.
No 1.oktobra Jelgavas novada pašvaldība pieņems iesniegumus valsts atbalstam mājsaimniecībām apkures izdevumu pieauguma daļējai segšanai
Jelgavā siltumapgādes tarifu plāno celt vēl par 9% (papildināta)
Ceturtdien Latvijā reģistrēti 1203 jauni Covid-19 gadījumi un saņemtas ziņas par četriem mirušajiem
Būvindustrijas lielā balva nominācijā “Gada students” – LBTU absolventam Arturam Neiburgam
Jelgavas pils pagalmā notiks tradicionālie Azemitologa svētki
Arī nākamnedēļ nav gaidāmas krasas laikapstākļu pārmaiņas
Lai komentētu, jums jāpiesakās sistēmā.
Ražas svētku gadatirgus Jelgavas novadā
Sieviešu kora “Vizma” 50 gadu jubilejas koncerts
Jelgavas Mūzikas vidusskolas simtgades jubilejas koncerts “100+1”
Vai esat sagatavojis krājumus ziemai?
Jā, sagatavoju konservus ziemai
Nē, nopirkšu visu veikalā, kad būs nepieciešams
Jā, man ir pilns pagrabs ar kartupeļiem un dārzeņiem
Nē, man tas nav aktuāli
Lai par to domā citi
cilveks@cilveks.lv komentē Universitāte piedāvā apgūt atsevišķus studiju kursus kā klausītājam: “šitā 90ajos es uz filosofijas lekcijām universitātē piestaigāju brīvajā laikā, kad nebij naudas vai ar ko dzert un garlaicīgi.” Sep 21, 13:46
yquoceczvvoajdrkfa@kvhrw.com komentē Antiradars nepalīdzēja: “Proti, NĒ, tas nav antiradars. Tas ir radaru detektors. Antiradars neļautu policijai nomērīt aprīkotās mašīnas ātrumu.” Sep 18, 18:08
valdiskromiss@gmail.com komentē Valdība atbalsta pedagogu darba slodzes līdzsvarošanu un atalgojuma likmes paaugstināšanu: “sadales tīklu un lv valsts mežu vadība” Sep 18, 08:19
Vēlies portālā pārbaudītu un atbildīgu saturu? Atbalsti reģionālo portālu ar ziedojumu. Tas stiprinās kvalitatīvu un neatkarīgu žurnālistiku mūsu novadā.
Izvēlēties summu1 €5 €10 €20 €Cita summa
SIA "Reģionu Mediji"| Reģ. nr.: Reģ. nr.: 50103305231 | Adrese: Andrejostas iela 23, Rīga, LV-1045
Paldies, Jūsu ziedojums EUR ir pieņemts!
Jūsu atbalsts veicinās kvalitatīvas žurnālistikas attīstību Latvijas reģionos.